Georges Braque

Braque [bʀak], Georges, francuski slikar i grafičar (Argenteuil, 13. V. 1882 – Pariz, 31. VIII. 1963).

Jedna je od dominantnih ličnosti Pariske slikarske škole. U Salonu nezavisnih izložio je 1906. svoja prva ulja: pejzaže slikane čistim bojama i mrtve prirode. Od 1907. počinje raščlanjivati svijet viđenoga u oblike geometrijskih tijela. Henri Matisse primijetio je da Braque konstruira svoje pejzaže kockama, odakle je izveden naziv kubizam ( – kocka). Još desetak godina kubistički je stilizirao mrtve prirode s violinama, gitarama i gipsanim torzima, a radovi posljednje faze pokazuju zaokret prema irealnom.

Izradio je tri stropne slike u Louvreu i vitraje za crkvu u Varengeville-sur-Meru.

 Reference 

Kategorija:Rođeni 1882.
Kategorija:Umrli 1963.
Kategorija:Biografije, Argenteuil
Kategorija:Francuski slikari